ຫົວໜ້າເຂດຊາຍແດນ ຂອງທ່ານ ທຣຳ ສັນຍາວ່າ ຈະປັບປຸງ ດຳລັດຫ້າມການເດີນທາງ ສະບັບ ໃໝ່
ທ່ານ Kelly ໄດ້ກ່າວອີກວ່າ ທ່ານ ທຣຳ ຈະ “ເຮັດໃຫ້ແນ່ໃຈວ່າ ຈະບໍ່ມີຜູ້ໃດຕົກຄ້າງໃນລະບົບຂອງການເຄື່ອນ ຍ້າຍຈາກຕ່າງປະເທດມາຍັງສະໜາມບິນຂອງພວກເຮົາ” ໃນລະຫວ່າງການຫ້າມເດີນທາງນີ້.
ປະທານາທິບໍດີ ດໍໂນລ ທຣຳ ຈະເປີດເຜີຍ ໃນໄວໆນີ້ ດຳລັດ ປະທານາທິບໍດີ ທີ່ຫ້າມພວກຄົນເຂົ້າເມືອງ ມາຈາກປະເທດທັງຫຼາຍທີ່ສ່ວນໃຫຍ່ນັບ ຖືສາສະໜາ ອິສ ລາມ ແຕ່ມັນຈະຖືກຈັດຕັ້ງປະຕິບັດໄດ້ດີກວ່າເກົ່າ ແລະ ຈະຫລີກເວັ້ນ ຄວາມວຸ້ນວາຍ ທີ່ໄດ້ ເປັນຜົນມາຈາກການພະຍາຍາມໃນເບື້ອງຕົນ ເພື່ອຈຳກັດພວກ ຊາວຕ່າງດ້າວ ທີ່ເດີນທາງເຂົ້າ ມາໃນສະຫະລັດ ອີງຕາມການກ່າວຂອງລັດຖະມົນຕີ ຮັກສາຄວາມປອດໄພພາຍໃນ ທ່ານ John Kelly ໃນລະຫວ່າງ ການປຶກສາຫາລືພາຍໃນຄະນະກຳມະການ ກ່ຽວກັບການຕໍ່ສູ້ຕ້ານການ ກໍ່ການຮ້າຍ ທ່ານ Kelly ໄດ້ກ່າວຖະແຫລງ ໃນກອງປະຊຸມດ້ານຄວາມປອດໄພປະຈຳ ປີຢູ່ໃນນະ ຄອນ Munich ປະເທດ ເຢຍຣະມັນ ວ່າ ສະບັບໃໝ່ຂອງຄຳສັ່ງກ່ຽວກັບ ການເດີນທາງຈະບໍ່ ຫ້າມຊາວຕ່າງດ້າວ ຜູ້ທີ່ມີວີຊາເຮັດວຽກ ຫຼື ມີ ທີ່ຖືວ່າ ອະນຸຍາດໃຫ້ອາໃສຢູ່ໃນ ສະຫະລັດ ໄດ້ຢ່າງຖາວອນ ກັບຄືີນເຂົ້າມາໃນ ສະຫະ ລັດ ທ່ານ Kelly ໄດ້ກ່າວຕື່ມວ່າ ມັນ ຈະບໍ່ສົ່ງຜົນກະທົບ ຕໍ່ຊາວຕ່າງຊາດ ທີ່ໄດ້ເດີນທາງເຂົ້າ ມາໃນ ດ່ານເຂົ້າເມືອງຂອງສະຫະລັດ ຈາກຖ້ຽວບິນຕ່າງໆ ໃນເວລາຄຳສັ່ງມີຜົນບັງຄັບ ໃຊ້ ທ່ານ Kelly ໄດ້ກ່າວອີກວ່າ ທ່ານ ທຣຳ ຈະ ໃນລະຫວ່າງການຫ້າມເດີນທາງນີ້ ຄຳສັ່ງກ່ຽວກັບຄົນເຂົ້າເມືອງສະບັບໃໝ່ ອາດຈະອອກມາໄວທີ່ສຸດ ຄືໃນວັນອັງຄານ ມື້ອື່ນນີ້ ອີງຕາມລາຍງານຂອງອົງການຂ່າວ ສະຫະລັດ ທີ່ໄດ້ສະເໜີແນະໄປນັ້ນ ແລະ ທ່ານ ທຣຳ ເອງກໍໄດ້ຢືນຢັນ ວ່າ ມັນຈະອອກມາ ໃນລະຫວ່າງສັບປະດານີ້ ຕົ້ນສະບັບຂອງດຳລັດຫ້າມການເດີນທາງ ທີ່ໄດ້ອອກມາ ໃນວັນທີ 27 ມັງກອນຜ່ານ ມານັ້ນ ໃນ ປັດຈຸບັນນີ້ ຖືກໂຈະໄວ້ ໂດຍສານສະຫະລັດຫຼາຍແຫ່ງ ທຳນຽບຂາວ ໄດ້ ກ່າວວ່າ ມັນເປັນມາດ ຕະການດ້ານຄວາມປອດໄພ ເພື່ອປ້ອງກັນການໂຈມຕີ ໂດຍ ພວກຫົວຮຸນແຮງ ລັດອິສລາມ ດຳ ລັດຝ່າຍບໍລິຫານຂອງທ່ານທຣຳ ຫ້າມພວກຄົນທີ່ ມາຈາກບັນດາປະເທດ ອີຣ່ານ ອີຣັກ ລີເບຍ ໂຊມາເລຍ ຊູດານ ຊີເຣຍ ແລະ ເຢເມັນ ເດີນທາງເຂົ້າສະຫະລັດ ເປັນເວລາ ຢ່າງນ້ອຍ 90 ມື້ ຄຳສັ່ງນີ້ ຍັງປະກອບດ້ວຍການ ຫ້າມພວກອົບພະຍົບທັງໝົດ ທີ່ສະແຫວງຫາບ່ອນຕັ້ງຖິ່ນຖານ ໃໝ່ໃນ ສະຫະລັດ ເປັນເວລາ 120 ມື້ ນອກຈາກນັ້ນ ພວກອົບພະຍົບທີ່ມາຈາກ ຊີເຣຍ ແມ່ນໄດ້ຖືກ ຫ້າມຢ່າງບໍ່ມີກຳນົດ Courts blocked original travel ban